Μπορεί τα πνεύματα να οξύνονται κατά κύριο λόγο μεταξύ Ν.Δ. και ΣΥΡΙΖΑ, αλλά το ΚΚΕ έχει το δικό του μοναδικό τρόπο να «χτυπάει» την παρούσα κυβέρνηση στο μαλακό -αριστερό της- υπογάστριο.

Την ώρα που στη Βουλή συζητείται και αύριο ψηφίζεται η τροπολογία για το έκτακτο βοήθημα στους συνταξιούχους που παίρνουν έως 850 ευρώ, ο Περισσός κατέθεσε δική του ρύθμιση, με την οποία ζητά την πλήρη επαναφορά ολόκληρης της 13ης και της 14ης σύνταξης. Με λίγα λόγια, τρολάρει ανοιχτά το Μαξίμου και δίνει ...περισσότερα από το βοήθημα που ανακοινώθηκε.

Η αιτιολογική έκθεση της τροπολογίας που υπογράφει σύσσωμη η Κοινοβουλευτική Ομάδα του ΚΚΕ εμπεριέχει ένα έμμεσο αλλά σαφές πολιτικό μήνυμα προς την κυβέρνηση, καθώς κατατίθεται «με σκοπό την ουσιαστική ανακούφιση των συνταξιούχων».

H τροπολογία του ΚΚΕ

ΤΡΟΠΟΛΟΓΙΑ-ΠΡΟΣΘΗΚΗ

Στο σχέδιο νόμου του Εργασίας, Κοινωνικής Ασφάλισης και Κοινωνικής Αλληλεγγύης «Εθνικός Μηχανισμός Συντονισμού, Παρακολούθησης και Αξιολόγησης των Πολιτικών Κοινωνικής Ένταξης και Κοινωνικής Συνοχής, Ρυθμίσεις για την Κοινωνική Αλληλεγγύη και Εφαρμοστικές Διατάξεις του ν. 4387/2016 (Α΄85)».

Θέμα: Επαναφορά της 13ης και 14ης σύνταξης

ΑΙΤΙΟΛΟΓΙΚΗ ΕΚΘΕΣΗ

Με σκοπό την ουσιαστική ανακούφιση των συνταξιούχων η Κοινοβουλευτική Ομάδα του ΚΚΕ προτείνει την παρακάτω τροπολογία για την επαναφορά της 13ης και 14ης σύνταξης.

ΤΡΟΠΟΛΟΓΙΑ- ΠΡΟΣΘΗΚΗ

Στο σχέδιο νόμου του Εργασίας, Κοινωνικής Ασφάλισης και Κοινωνικής Αλληλεγγύης «Εθνικός Μηχανισμός Συντονισμού, Παρακολούθησης και Αξιολόγησης των Πολιτικών Κοινωνικής Ένταξης και Κοινωνικής Συνοχής, Ρυθμίσεις για την Κοινωνική Αλληλεγγύη και Εφαρμοστικές Διατάξεις του ν. 4387/2016 (Α΄85)».

Προστίθεται άρθρο ως ακολούθως:

ΑΡΘΡΟ

Επαναχορηγείται στους συνταξιούχους όλων των ασφαλιστικών φορέων κύριας και επικουρικής ασφάλισης το επίδομα Χριστουγέννων, ανερχόμενο στο ποσό της μηνιαία χορηγούμενης σύνταξης. Επίσης στους πιο πάνω συνταξιούχους επαναχορηγούνται τα επιδόματα Πάσχα και αδείας, ανερχόμενα το καθένα στο μισό της μηνιαία χορηγούμενης σύνταξης.

Αθήνα, 13 Δεκεμβρίου 2016

Οι προτείνοντες βουλευτές

Κουτσούμπας Δημήτρης

Παπαρήγα Αλεξάνδρα

Βαρδαλής Αθανάσιος

Γκιόκας Ιωάννης

Δελής Γιάννης

Κανέλλη Λιάνα

Καραθανασόπουλος Νίκος

Κατσώτης Χρήστος

Λαμπρούλης Γιώργος

Μανωλάκου Διαμάντω

Μωραΐτης Νίκος

Παφίλης Αθανάσιος

Στεργίου Κώστας

Συντυχάκης Μανώλης

Τάσσος Σταύρος

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr